Sandra Särav

Sandra Särav-Tammus (sünninimi Sandra Särav; sündinud 1. juulil 1989 Kilingi-Nõmmes) on Eesti riigiametnik.
 Elulugu 
Särav lõpetas 2008. aastal Pärnu Ühisgümnaasiumi hõbemedaliga meedia ja kommunikatsiooni suunal, õppis aastatel 2008–2009 Balti Filmi- ja Meediakoolis avalike suhete, reklaami ja rakenduskommunikatsiooni erialal ning omandas 2010–2013 Tallinna Tehnikaülikoolis (TTÜ) Euroopa Liidu (EL) ja rahvusvahelise õiguse bakalaureusekraadi ja 2014–2015 tehnoloogiaõiguse magistrikraadi. Ta on õppinud Lausanne'i Ülikooli doktorantuuris.Pärnu Ühisgümnaasiumi tunnustused

Särav oli aastatel 2014–2015 Euroopa Personalivaliku Ameti karjäärisaadik, 2015–2016 Euroopa digitaalse ühtse turu projekti meeskonna liige, 2016–2018 Majandus- ja Kommunikatsiooniministeeriumi (MKM) EL-i digiasjade nõunik ja 2018–2019 riigi infosüsteemide osakonna väliskoostöö nõunik, 2019–2020 Bolti Baltimaade ja Põhjamaade valitsussuhete juht ja 2020–2021 globaalse kestliku arengu juht, 2021–2022 Meta Kesk- ja Ida-Euroopa avaliku poliitika juht, 2022 MKM-i andmete taaskasutuse programmijuht, 2022–2023 ettevõtlus- ja tarbimiskeskkonna asekantsler ja on 2023. aastast majanduse ja innovatsiooni asekantsler. Ta oli aastatel 2013–2016 TTÜ õiguse instituudi Jean Monnet' Euroopa õiguse õppetooli projektide assistent, 2016–2021 nooremteadur ja on 2021. aastast lektor.

Särav oli aastatel 2020–2021 MTÜ Eesti Jagamismajanduse Liidu juhatuse liige, 2023–2025 Ettevõtluse ja Innovatsiooni Sihtasutuse (EISA) nõukogu esimees ja 2025. aastast aseesimees, on 2015. aastast TTÜ õiguse instituudi, 2022. aastast Eesti Keskkonnauuringute Keskuse ja 2024. aastast CR14 nõukogu liige.ERR: Asekantsler Sandra Säravast sai EISA nõukogu juht

 Huvide konflikt 
2024. aastal tõstatati tema võimalik huvide konflikti küsimus, mis tekkis seoses tema varasemate sidemetega Boltiga ja tööga MKM-s.https://www.err.ee/1608938474/sarav-villig-on-mu-sober-aga-ma-ei-aja-mkm-is-bolti-asjahttps://www.err.ee/1608937097/mkm-i-asekantsleril-tekkis-majanduslike-huvide-konflikt

Väljaande Euractiv kohaselt üritas Bolt oma endise töötaja kaudu teha MKM-s agressiivset lobitööd, et Eesti seisaks vastu EL-i platvormitöö direktiivile. MKM-i sõnul on huvigruppide löbitöö tavaline ja nad pole üritanud varjata kirjavahetusi ja kohtumisi Boltiga. Euractivi andmetel saatis Bolti Lääne- ja Lõuna-Euroopa esilobist 2023. aasta oktoobris, kui toimusid läbirääkimised platvormitöötajate uute töötingimuste üle EL-is, MKM-i asekantslerile Sandra Säravale e-kirja, millele oli lisatud Bolti loodud dokument, mille vormistus jättis mulje, et tegu oli Eesti valitsuse algatusega, millega sooviti leida toetust platvormitöö uue direktiivi poolt ja toonase EL-i eesistuja Hispaania veetud versiooni vastu. Särava sõnul on suhtlus ettevõtetega tavaline. Kirjale ta ei vastanud, vaid saatis selle edasi.

Särav on avaldanud Postimehele intervjuus, et tema rolli erasektoris tuleks vaadelda pigem avaliku sektori esindajana, kes üritas tuua kaasa muutusi ja kogemusi erasektorisse. Ta väidab, et tema tegevus erasektoris oli suunatud avaliku sektori huvidele, mitte vastupidi, ja et ta nägi end „avaliku sektori spioonina“ erasektoris.https://arvamus.postimees.ee/8019505/fookus-asekantsler-sandra-sarav-olin-avaliku-sektori-spioon-erasektoris-mitte-vastupidi

Viited

 Välislingid 

 https://scholar.google.be/citations?user=DzCNrPgAAAAJ&hl=en

Kategooria:Eesti riigiametnikud
Kategooria:Eesti õppejõud
Kategooria:Tallinna Tehnikaülikooli vilistlased
Kategooria:Sündinud 1989